Lav et referat af nedenstående tekst:

Tekst:
Også i dag mandag bliver der rigtigt varmt i Nordjylland - Faktisk så varmt, at DMI har udstedt et såkaldt kategori 2 varsel om hedebølge i Brønderslev, Aalborg og Rebild kommuner. Varslet varer til klokken 18.00 i morgen, og DMI minder folk om, at de skal passe ekstra godt på særligt væskebalancen i det varme vejr: - Hedebølge kan være farligt for små- og spædbørn, ældre samt personer, der lider af kroniske sygdomme. Drik rigeligt, og hold kroppen afkølet, skriver DMI i varslet. DMI skriver, at temperaturerne de fleste steder i landet forventes at nå op mellem 25 og 30 grader, lokalt op til 32 grader. Der er hedebølge, når middelværdien af de højest registrerede temperaturer - målt over tre sammenhængende dage på samme sted - overstiger 28 grader i varslingsområdet.

Referat:
Frem til klokken 18.00 i morgen forventer DMI så varme temperaturer i Brønderslev, Aalborg og Rebild, at der er udstedt et kategori 2 varsel om hedebølge.